钦定古今图书集成/明伦汇编/氏族典/第496卷 > 郑复言
## 钦定古今图书集成/明伦汇编/氏族典/第496卷 > 郑复言

按《万姓统谱》，复言，本忠子。举永乐丙戌进士，选翰林
庶吉士，读中秘书，预修《永乐大典》，授礼部主事。升太
仆少卿，引年归。弟雍言，举乙未进士，授中书舍人，署礼部尚宝司及六科事。上嘉曰：“卿不独文词典雅，作
字亦端楷严密，甚类为人。”陞河南按察佥事。宣宗御
极，雅重其名，留直文华殿，日备顾问。升太常少卿。兄
弟友恭，无愧家学，人称《二难》。